કેશોદ બસસ્ટેન્ડ આગળ કૃષ્ણનગર સોસાયટી પાસે પુલનુ કામ ચાલુ કરવામાં આવ્યું છે. ત્યારે ડાયવર્ઝન રહેણાંક વિસ્તાર દેવાણીનગર, ગણેશનગર, કૃષ્ણનગર, મધુસુદનનગર સોસાયટીમાં કાઢવામાં આવતાં ભારે વાહનોની પ્રવેશબંધી હોવા છતાં પ્રવેશી માલ મિલકતને નુકસાન કરે છે. ભૂર્ગભ ગટરના ઢાંકણા, ચેમ્બર તૂટી ગઈ છે અને કામ ગોકળગાયની ગતિએ ચાલતું હોય રહીશોને દિવાળીના તહેવારો ઉજવવામાં મુશ્કેલ બની ગયેલ છે. અમુક પેટા રસ્તા ઉપર પથ્થરો મુકી બંધ કરવામાં આવેલા છે. તે ખુલ્લા કરવામાં આવે તો ટ્રાફિકની સમસ્યા હળવી બની શકે તેમ છે.ત્યારે તંત્ર પગલાં ભરશે ખરાં?